قیرقیزیستان پارلامنتی‌نین میللت وکیل لری باش ناظیر ساپار ایساکوفون رهبرلیگی آلتیندا ناظیرلر شوراسینا  اعتمادسیزلیق ایفاده ائدن سندین لئهینه سس وئریب‌لر.
قراری 101 میللت وکیلی دستکله‌ییب، 5 نفر علیهینه سس وئریب.
یاخین واخت‌لاردا میللت وکیل‌لری‌نین قراری قرقیزیستان پرزیدنتی سورنبای جین‌بیک‌اف-ا گؤندریله‌جک و او، قانون وئرجی‌لیگه اویغون اولا‌راق ناظیرلر شوراسینی ایستعفایا گؤندرمه، یاخود میللت وکیل‌لری‌نین قراری ایله راضیلاشماماق حقوقونا مالیک‌دیر.
اؤلکه‌نین کئچمیش پرزیدنتی آلمازبیگ آتامبایفوین دستییله باش ناظیرلیک پوستونو توتان 40 یاشینداکی ایساکوف ناظیرلر شوراسینین ایقتیصادیات‌داکی اوغورسوزلوغونا گؤره تنقید ائدیلیردی.
ایساکوو اؤلکه‌نین 26 ایللیک موستقیل‌لیگی تاریخینده 28-جی باش ناظیری اولوب.
